b'\n_START_ARTICLE_\nKainuun Etu\n_START_PARAGRAPH_\nKainuun Etu Oy on Kainuun kaikkien kuntien omistama voittoa tavoittelematon, Kainuun elinkeinotoiminnan kehitt\xc3\xa4misyhti\xc3\xb6. Yhti\xc3\xb6n teht\xc3\xa4v\xc3\xa4n\xc3\xa4 on tukea Kainuussa sijaitsevien avaintoimialojen yritysten kannattavaa liiketoiminnan kasvua. Avaintoimialoja ovat el\xc3\xa4mysteollisuus, kivi- ja puutoimiala, sek\xc3\xa4 ICT, elektroniikka ja metallitoimiala._NEWLINE_Yhti\xc3\xb6n hankkeiden suurimpina rahoitusl\xc3\xa4htein\xc3\xa4 ovat EU-komission erillisohjelmat, kuten Interreg IIIC sek\xc3\xa4 IIIB -ohjelmat, Kainuun maakuntayhtym\xc3\xa4n hallinoimat EAKR -rahat ja l\xc3\xa4\xc3\xa4ninhallituksen sek\xc3\xa4 TE-keskuksen hallinnoimat ESR -rahat sek\xc3\xa4 TE-keskuksen EMOTR -rahat._NEWLINE_Vuonna 2000 perustetun yhti\xc3\xb6n toimitusjohtaja on Antti Toivanen ja yhti\xc3\xb6n p\xc3\xa4\xc3\xa4toimipiste sijaitsee Kajaanissa.'